text: বারহাট্টা উপজেলা বাংলাদেশের নেত্রকোণা জেলার একটি প্রশাসনিক এলাকা।
  
  অবস্থান 
  বারহাট্টা উপজেলা বাংলাদেশের নেত্রকোণা জেলার অন্তর্গত একটি উপজেলা। বারহাট্টা উপজেলার উত্তরে কলমাকান্দা ও ধর্মপাশা উপজেলা, দক্ষিণে আটপাড়া ও মোহনগঞ্জ উপজেলা, পূর্বে মোহনগঞ্জ ও ধর্মপাশা উপজেলা, পশ্চিমে নেত্রকোণা সদর উপজেলা।আয়তনের দিক দিয়ে উপজেলাটি ২২১.৫০ বর্গ কিমি। এর অবস্থান: ২৪°৫১´ থেকে ২৫°০০´ উত্তর অক্ষাংশ এবং ৯০°৪৬´ থেকে ৯১°০০´ পূর্ব দ্রাঘিমাংশ। নেত্রকোণা জেলা শহর থেকে এর দুরত্ব ১৫ কিলোমিটার প্রায়।
  
  প্রশাসনিক এলাকা 
  বারহাট্টা উপজেলায় বর্তমানে ৭টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম বারহাট্টা থানার আওতাধীন।
  
  ইউনিয়নসমূহ:
   ১নং বাউসী
   ২নং সাহতা
   ৩নং বারহাট্টা
   ৪নং আসমা
   ৫নং চিরাম
   ৬নং সিংধা
   ৭নং রায়পুর
  
  ইতিহাস 
  পূর্ববঙ্গ ও আসাম গেজেটের বিজ্ঞাপন অনুসারে নোটিফিকেশন নং ৬৬৭৬ জে তারিখঃ ১৫ই জুন, ১৯০৬ সালে বারহাট্টা থানা প্রতিষ্ঠা লাভ করে।এবং ১৯৮৩ সালের ২ জুলাই বারহাট্টাকে উপজেলায় রুপান্তর করা হয়। ১৯৭১ সালে বারহাট্টা উপজেলাটির বিভিন্ন এলাকা পাক বাহিনী ও রাজাকারদের দ্বারা ধ্বংসলীলায় পরিনত হয়।অসংখ্য তরুন যুবক দেশ মাতৃকার মুক্তির জন্য জীবন বাজী রেখে মুক্তিযুদ্ধে অংশগ্রহন করেন।এই অঞ্চলের মুক্তিযুদ্ধারা দেশের বিভিন্ন জায়গায় যুদ্ধ করে বেশ কয়েকজন শহীদ ও নিখোঁজ হন.১৯৭১ সালের ০৮ ডিসেম্বর উপজেলাটি প্রকৃতর্থে হানাদার বাহিনী মুক্ত হয়।
  
  নামকরণ 
  বারহাট্টা উপজেলার নাম করনের সময়কাল অনুমান করা হয় ১৮শ শতকের শুরু এবং ১৭শ শতকের শেষ পর্যায়কে।
  অনেক ঐতিহাসিক মনে করেন পাগলপন্থি আন্দোলনের নেতা টিপু শাহ্‌ কে শায়েস্তা করার জন্যই নাটেরকোনা নেত্রকোনার তৎকালীন নাম অঞ্চলে ঘাটি বসায় ইংরেজরা। আন্দোলনকারীদের অনেকেই বারহাট্টার বিভিন্ন এলাকায় অবস্থান করলে নৌ পথের সুবিধার জন্য বারাহট্টা বাজারের পার্শ্ববর্তি  বরোহাটি/বরুহাটি/বৌহাটি গ্রামের আদূরে সেনা ছাউনী ফেলে। কংস নদীর তীরবর্তী বরুহাটি গ্রামের অনুকরনে BRA-HATTA উচ্চারণ করতেন সেনারা। তার থেকেই আস্তে আস্তে লোক্মুখে বারহাট্টা নামটি প্রচলিত হতে থাকে। অফিস আদালতে বাংলা উচ্চারণ বারহাট্টা থেকে ইংরেজী BARHATTA করা হলেও একমাত্র বারহাট্টা রেলস্টেশন নাম ফলকে BRAHATTA উল্লেখ করা আছে।
  
  জনসংখ্যার উপাত্ত
  
  খেলাধূলা ও বিনোদন 
  বারহাট্টা উপজেলায় দেশীয় খেলা হিসাবে হা-ডু-ডু, বলি খেলা,দারিয়াবান্দা,গোল্লাছুট,কানামাছি,মইল্লা,ষাড়ের লড়াই,ঘুড়ি উড়ানো ইত্যাদি। বিদেশী খেলাধুলার মধ্যে ফুটবল, ক্রিকেট ,ব্যাডমিন্টন,ভলিবল খেলা অন্যতম । বিনোদনের জন্য পূর্বে যাত্রাগান,জারি-সারি-কবি গানের প্রচলন থাকলেও এখন তা বিলুপ্ত প্রায়। মাঝে মাঝে বাউল গানের আসর অয়োজন হয়। তাছাড়া গাজী-কালুর পালা। রামায়ন পালা বিশেষ দিনে আয়োজইত হয়ে থাকে।
  
  নদ-নদী 
  বারহাট্টা উপজেলা কংশ নদের তীরে অবস্থিত।উপজেলার অধিকাংশ এলাকা একসময় খাল-ছোট নদী দ্বারা পরিবেষ্টিত থাকলেও এখন উপজেলা শহরের পাশ দিয়ে বয়ে চলা কংস নদ সহ বাকিগুলাও মৃত প্রায়।
  বারহাট্টা উপজেলার উল্লেখযোগ্য নদী কংশ। এছাড়াও বিষনাইল, ধনাইখালী, লারখালী, গোলামখালী রাঙ্গাধাইর, কাউনাই, গোরাউৎরা, ধালেশ্বরী প্রভৃতি। নদীগুলো কালে ভরাট হয়ে মরা নদী বা বিলুপ্ত নদীতে পরিণত হয়েছে। কাংশ নদীর গতিপথ পরিবর্তন করে গোলামখালী নদীর সঙ্গে একাকার হয়ে গেছে।
  
  শিক্ষা 
  বারহাট্টা জেলায় ৩ টি কলেজ রয়েছে।  
   ফকির আশরাফ কলেজ, 
   বারহাট্টা কলেজ এবং 
   বাউশি অর্ধচন্দ্র স্কুল এন্ড কলেজ।
  স্কুল সমূহঃ
   বারহাট্টা সিকেপি পাইলট উচ্চ বিদ্যালয় 
   কাশবন উচ্চ বিদ্যালয়
   অতিথপুর উচ্চ বিদ্যালয়
   কিশলয় শিশু নিকেতন উচ্চ বিদ্যালয়
  
  উল্লেখযোগ্য ব্যক্তিত্ব 
   জ্ঞানচন্দ্র মজুমদার (১৮৮৯ - ৩ অক্টোবর, ১৯৭০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব, অগ্নিযুগের বিপ্লবী এবং অনুশীলন সমিতির অন্যতম শীর্ষনায়ক। 
   আব্দুল লতিফ মাস্টার (জন্ম:১২ নভেম্বর ১৯৩৩), অবসরপ্রাপ্ত শিক্ষক, ভাষা সৈনিক, মুক্তিযোদ্ধাদের তথ্য প্রদানকারী।
   নির্মলেন্দু গুণ, (জন্ম: জুন ২১, ১৯৪৫), একজন বাংলাদেশী কবি এবং চিত্রশিল্পী।
  
  অর্থনীতি 
  এ অঞ্চলের অর্থনীতির প্রধান মাধ্যম কৃষি। বেশিরভাগ মানুষই কৃষিজীবী।
  
  তথ্যসূত্র
  
  বহিঃসংযোগ
   
  
  বিষয়শ্রেণী:বারহাট্টা উপজেলা
title: বারহাট্টা উপজেলা